2010 – Das Jahr, in dem wir Kontakt aufnehmen - Alemannische Wikipedia

# 2010 – Das Jahr, in dem wir Kontakt aufnehmen

### Us der alemannische Wikipedia, der freie Dialäkt-Enzyklopedy

Filmdate
Düütsche Titel: | 2010 – Das Jahr, in dem wir Kontakt aufnehmen
Orginaltitel: | 2010: The Year We Make Contact
Produktionsland: | USA
Erschinigsjoor: | 1984
Längi (PAL-DVD): | 111 Minute
Orginalsprooch: | englisch
Altersfreigaab: | FSK 12
Stab
Regie: | Peter Hyams
Drehbuech: | Arthur C. Clarke, Peter Hyams
Produktion: | Peter Hyams
Musig: | David Shire, György Ligeti, Richard Strauss
Kamera: | Peter Hyams
Schnitt: | Mia Goldman, James Mitchell
Bsetzig

Roy Scheider (Dr. Heywood Floyd)
John Lithgow (Dr. Walter Curnow)
Helen Mirren (Tanya Kirbuk)
Bob Balaban (Dr. Chandra)
Keir Dullea (David Bowman)
Douglas Rain (HALs Stimme)

| Dialäkt: Markgräflerisch (Ebringe)

2010 – Das Jahr, in dem wir Kontakt aufnehmen isch e Film vu anno 1984. Er isch d'Fortsetzig vum Film 2001: Odyssee im Weltraum.

## [ändere] Handlig

Anno 2010 wird e amerikanisch-russischi Mission zum Jupiter gschickt, um in Erfahrig z'bringe, was mit dr Mission anno 2001 passiert isch un um s'Ruumschiff Discovery z'berge, wo uf dr Mond Io z'stürze droht. Debi solle gliichzitig dr Monolith in dr Jupiterumlaufbahn un die Galileische Mönd vum Jupiter erforscht werre. D'Mission stellt fest, dass es uf em Mond Europa im Ozean underem Iispanzer Läbe git. Au erschint ihne dr vermisst David Bowman. Zum End vum Film bringe Monolithe dr Jupiter zum Implodiere, wodurch er zue ere zweite Sunne im System wird. Dr Zweck isch, dr Iispanzer uf Europa ufzdaue, demit sich s'Läbe dert witterwentwickle cha.

## [ändere] Hindergrund

Nooch em Erfolg vu 2001 sowohl as Buech wie au as Film het dr Arthur C. Clarke 1982 d'Fortsetzig 2010: Odyssey Two (deutsch Odyssee 2010: das Jahr, in dem wir Kontakt aufnehmen) gschriibe, wobi er d'Erchenntnisse vu dr Voyger-Missione igarbeitet het. Sälle Roman het dr Peter Hyams anno 1984 verfilmt, wobi er einigs rusgnu un vereifacht un e moralischi Botschaft in dr Vordergrund gruckt het. Witteri Fortsetzige vum Clarkes vu 1988 (2061 - Odyssee III) un 1997 (3001 - Die letzte Odyssee) sin bisher nit verfilmt worre.

## [ändere] Kritike

Sämtlichi Kritike zuefolg reicht dr Film nit an si Vorgänger na. Säll isch allerdings au nit ernsthaft z'erwarte gsi. Im Gegesatz zum mystische 2001 giltet 2010 as e solide Science-Fiction-Film, wo eher zwischemenschlichi un politischi Konflikte betrachtet werre - so dr Gegesatz zwische dr USA un dr Sowjetunion, vu dere Furtexistenz dr Film noch usgange isch (ybrigens nit im Clarke si Buech, dert fliegt e gmeinsami russisch-amerikanischi Mission e Wettrenne mit dr Chinese zum Jupitermond Europa. Interessant fer d'Zueschauer vum erste Deil isch s'Widersähe mit em Charakter David Bowman un em Computer HAL. Wer meh wisse will, isch allerdings au uf d'Büecher vum Clarke agwiise. Globt werre die darstellerische Leistige vum Roy Scheider un vu dr Helen Mirren.

## [ändere] Webgleicher

- 2010 in dr Internet Movie Database

Dr Artikel basiert uf ´ra freie Ibersetzung vum Artikel „2010 – Das Jahr, in dem wir Kontakt aufnehmen“ us dr dytsche Wikipedia. E Lischte mit de dörtige Autore kasch dörte aluege

Kategorie: Artikel uf Markgräflerisch | Film

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Česky
- Deutsch
- English
- Español
- Suomi
- Français
- Italiano
- 日本語
- Polski
- Português
- Русский
- Српски / Srpski
- Svenska